Nr. C 330/32 De Europæiske Fællesskabers Tidende 20. 12. 85 
Udtalelse om forslag til Rådets direktiv om ændring af direktiv 75/439/EØF om bortskaffelse 
af olieaffald (!) 
(85/C 330/08) 
Rådet for De europæiske Fællesskaber besluttede den 11. februar 1985 under henvisning til 
EØF-traktatens artikel 100 og 235 at anmode om Det økonomiske og sociale Udvalgs udtalelse 
om ovennævnte direktivforslag. 
Det forberedende arbejde henvistes til Udvalgets afdeling for miljøbeskyttelse, sundhedsvæsen 
og forbrug, som udpegede Werner Low til ordfører. Afdelingen vedtog efter ordførerens 
mundtlige beretning sin udtalelse den 1. oktober 1985. 
Udvalget vedtog på sin 230. plenarforsamling, den 31. oktober 1985 uden stemmer imod og 
med 2 stemmer hverken for eller imod, følgende udtalelse: 
1. Generelle bemærkninger 
1.1. Udvalget tilslutter sig målsætningerne og de til­
stræbte foranstaltninger i Kommissionens forslag til 
Rådets direktiv om ændring af direktiv 75/439/EØF om 
bortskaffelse af olieaffald. 
1.2. I betragtning af de farer, som uhensigtsmæssig 
indsamling og bortskaffelse af olieaffald indebærer for 
miljøet, særlig i form af infektion af grundvandet og 
forurening af luften, støtter Udvalget fuldt og helt Kom­
missionens forslag, når den via en revision vil forbedre 
gennemførelsen og anvendelsen i medlemsstaterne af 
direktiv 75/439/EØF. Det er imidlertid Udvalgets opfat­
telse, at man ikke alene ved at foretage en revision kan 
realisere den målsætning at forbedre beskyttelsen af 
menneskers helbred og af miljøet. Udvalget beklager, 
at medlemsstaterne hidtil ikke har overholdt deres for­
pligtelse til at gennemføre direktiv 75/439/EØF og ap­
pellerer på ny til dem om snarest at opfylde de 
målsætninger, der er indeholdt i direktivet og i det 
nye forslag. I den forbindelse henviser Udvalget til sin 
udtalelse om det oprindelige direktivforslag (2). 
1.3. Udvalget beklager, at definitionerne af »olieaf­
fald« og »regenerering« ikke er tilstrækkeligt klare og 
henviser desangående til nedenstående særlige be­
mærkninger. 
1.4. Hvad angår problemerne med bortskaffelse af 
olieaffald ved regenerering eller forbrænding tvivler 
Udvalget stærkt på, om det er foreneligt med de prakti­
ske vanskeligheder at prioritere regenerering. 
1.5. Det kan være, at den aktuelle form for regenere­
ring af olieaffald fører til en uacceptabel ophobning af 
giftstoffer i de pågældende olier, og navnlig i tilfælde, 
hvor forurenet olieaffald reraffineres. Dette kunne igen 
føre til, at den procentdel af olieaffald, der ifølge de 
(!) EFT nr. C 58 af 4. 3. 1985, s. 3. 
(2) EFT nr. C 125 af 16. 10. 1974, s. 33 ff. pågældende kriterier skal behandles som særligt affald, 
stiger meget kraftigt. Dette »forgiftede« olieaffald kan 
da ikke forbrændes i et normalt forbrændingsanlæg, 
ikke en gang i normale forbrændingsanlæg på > 
50 MW, men må tilintetgøres i meget kostbare 
specialanlæg. 
1.6. Udvalget anser det derfor for nødvendigt, at 
anlæggene til regenerering af olieaffald drives på en 
sådan måde, at der ikke kan ske en ophobning af 
giftstoffer i olieaffaldet, især af dioxin eler dibenzo-
furan. 
1.7. Udvalget lægger særlig vægt på, at de i direktivet 
fastsatte kontrolforanstaltninger virkelig iværksættes. 
Det opfordrer medlemsstaterne til at gennemføre en 
korrekt indsamling samt en videreforarbejdning og for­
brænding, således som det er fastsat i direktivet, og at 
foretage regelmæssig kontrol. 
1.8. Udvalget anser det navnlig for påkrævet, at olie­
affald ikke blandes med andre stoffer, og at forurenet 
olieaffald udskilles før videreforarbejdning, uanset om 
denne sker i form af forbrænding eller regenerering. I 
denne forbindelse er det særlig vigtigt, at kontrollen 
med PCB, PCT, dioxiner og furaner i olieaffald gennem­
føres pr. parti. 
2. Særlige bemærkninger 
Artikel 1, stk. 1 
2.1. Udvalget tilslutter sig, at »syntetiske olier«, der 
ikke består af kulbrinte, ifølge forslaget for fremtiden 
skal fjernes fra direktivets anvendelsesområde. Det dre­
jer sig bl.a. om polychlorbiphenyler og polychlorterphe-
nyler (PCB/PCT), fosfatestere og glykoler. 
20. 12. 85 De Europæiske Fællesskabers Tidende Nr. C 330/33 
2.2. Ved ukorrekt forbrænding af PCB og PCT kan 
der opstå stærkt giftige stoffer som f.eks. dioxin og 
dibenzofuran, som medfører en ekstraordinær belast­
ning af mennesker og miljø. Ukorrekt bortskaffelse af 
PCB og PCT medfører en ekstra miljøbelastning, fordi 
stofferne er biologisk vanskeligt nedbrydelige. Det 
fremgår imidlertid ikke af artikel 1, stk. 1, i den fore­
slåede udformning, om syntetiske olier, der er opbygget 
af rene kulbrinteforbindelser og i deres grundlæggende 
kemiske sammensætning ikke adskiller sig fra mineral­
olieprodukter, som hidtil i fuldt omfang omfattes af 
direktivet. Begrænsningen til olieaffald bestående af 
smøreolie til motorkøretøjer er derfor heller ikke ri­
melig. 
2.3. Udvalget foreslår at udvide definitionen med 
den kursiverede passus: 
»... indeholdende blandinger af mineralolie og syntetisk 
olie, brugte kulbrinteolier af syntetisk oprindelse, olie­
holdigt bundfald fra beholdere ...«. 
Artikel 1, stk. 2 
2.4. Udvalget anser det for hensigtsmæssigt, at man 
i definitionen af »regenerering« også optager destilla­
tion og de mere simple oliebehandlingsprocedurer som 
filtrering, centrifugering og kemisk behandling, da man 
derved kan undgå tilintetgørelse af olieaffald og skabe 
produkter, som svarer til andre økonomiske goder. 
Disse fremgangsmåder er vigtige bearbejdningsformer, 
særlig for nogle medlemsstater, som ikke foretager re-
raffinering. 
2.5. Udvalget foreslår at udvide definitionen med 
den kursiverede passus: 
»... enhver proces, som hindrer tilintetgørelse af olieaf­
fald ved at gøre det anvendeligt, bl.a. som brændstof, 
fyringsolie, fluxolie eller basisolie, og som navnlig sikrer 
udskillelse af de forurenende stoffer, oxidationsproduk­
ter og tilsætningsstoffer, som dette olieaffald inde­
holder«. 
Artikel 3 
2.6. Udvalget henviser her til de generelle be­
mærkninger. 
Artikel 4 
2.7. Udvalget er indforstået med forbuddet mod af­
brænding af olieaffald i anlæg med ringe termisk effekt. 
Af sundheds- og miljøbeskyttelsesgrunde bør den nedre 
grænse for den termiske effekt sættes så højt som mu­
ligt. Da der på den anden side må forventes tekniske 
tilpasningsvanskeligheder for brugerne og producenter­ne, er Udvalget indforstået med en grænse på mindst 
1 megawatt indtil udgangen af 1990. Det anser det 
for nødvendigt, at denne nedre grænse tages op til 
overvejelse og forhøjes betydeligt inden for en frist på 
4 til 5 år og med virkning fra 1. januar 1991. Efter 
Udvalgets opfattelse er det på lang sigt ikke sikret, at 
olieaffald kan forbrændes på en uskadelig måde i anlæg 
med en ternisk effekt på under 50 MW. 
Artikel 5 
2.8. Udvalget konstaterer med tilfredshed, at der i 
alle medlemsstaterne skal iværksættes programmer til 
oplysning og bevidstgørelse af offentligheden. Dette 
burde bidrage til at reducere eller endog fjerne de priva­
te husholdningers forurening, som er et meget foruroli­
gende fænomen. 
Artikel 6 
2.9. Udvalget tilslutter sig ligeledes, at der ifølge 
det nye forslag skal indhentes tilladelse ikke bare til 
bortskaffelse, men også til indsamling af olieaffald. Det 
anerkender Kommissionens målsætning,' som går ud på 
at opnå bedre miljøbeskyttelse ved at skærpe detailfor­
skrifterne, først og fremmest i forbindelse med forbræn­
ding. 
2.10. Udvalget udtrykker absolut tilfredshed med, at 
olieaffald kun må afbrændes, såfremt strenge emissions­
grænser overholdes. Det erkender, at det volder mindre 
anlæg tekniske og navnlig økonomiske vanskeligheder 
at overholde strengere grænseværdier. På denne bag­
grund er det indforstået med de af Kommissionen fore­
slåede emissionsværdier som et første skridt. For at 
industrien på lang sigt kan indstille sig på konkrete 
situationer, skal alle grænseværdier revideres efter en 
forud fastlagt tidsplan og sænkes i overensstemmelse 
med den nyeste viden og de nyeste tekniske muligheder 
inden 1. januar 1991. 
2.11. Emissioner af støv, svovldioxid, kulilte, oxy­
gen, uorganiske luftformige chlorforbindelser (angivet 
som chlorid) samt mængden af luftformige emissioner 
skal påvises kontinuerligt ved hjælp af registrerende 
måleapparater. 
2.12. I forbindelse med meddelelsen af den tilladelse, 
der i henhold til artikel 6 er nødvendig for at kunne 
drive et anlæg til forbrænding af olieaffald, anser Udval­
get det især for påkrævet at måle PCB/PCT, dioxiner 
og furaner i de luftformige emissioner. 
Nr. C 330/34 De Europæiske Fællesskabers Tidende 20. 12. 85 
Artikel 8, stk. 2 
2.13. Udvalget tilslutter sig, at »syntetiske olier«, 
der ikke er kulbrinter, særlig PCB og PCT såvel som 
fosfatestere og glykoler, er undtaget fra anvendelsesom­
rådet. Bilag 
2.14. Angående bilaget henviser Udvalget til be­
mærkningerne til artikel 6, 2. afsnit. 
Bruxelles, den 30. oktober 1985. 
Gerd MUHR 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Følgende passus i afdelingens udtalelse blev ændret under forhandlingerne af udvalget. 
Pkt. 2.10., sidste punktum: 
»..., skal alle grænseværdier sænkes med halvdelen efter en forudfastlagt tidsplan, dog senest inden 1. januar 
1991.«.